
PROJEKTS


APSTIPRINĀTI
Rēzeknes novada domes
2026. gada 20. augusta sēdē 
 (lēmums Nr. 684, protokols Nr. 2026/DS-18,  2.§)   
Saistošie noteikumi
Rēzeknē

2026. gada 20. augustā                                                                                                Nr.5

[bookmark: _Hlk201761306]Grozījumi Rēzeknes novada pašvaldības 2024.gada 2.maija saistošajos noteikumos Nr.34 „Par Rēzeknes novada pašvaldības brīvprātīgās iniciatīvas pabalstiem”

Izdoti saskaņā ar Pašvaldību likuma  
44.panta otro daļu

[bookmark: _Hlk201761366]Izdarīt šādus grozījumus Rēzeknes novada pašvaldības 2024.gada 2.maija saistošajos noteikumos Nr.34 „Par Rēzeknes novada pašvaldības brīvprātīgās iniciatīvas pabalstiem”, turpmāk – saistošie noteikumi, (Latvijas Vēstnesis, 2024., Nr.123):

1. Izteikt 4.punktu šādā redakcijā:
“4. Tiesības saņemt pašvaldības paredzētos brīvprātīgās iniciatīvas pabalstus ir ģimenēm (personām), kuras deklarējušas savu pastāvīgo dzīvesvietu pašvaldības administratīvajā teritorijā.”
2. Svītrot 16.2.apakšpunktu.
3. Papildināt 17.punktā pēc vārda “teritorijā” ar vārdiem “un kura pēdējā ieslodzījuma vietā pavadījusi ne mazāk kā 1 (vienu) gadu.”
4. Papildināt saistošos noteikumus ar 30.1 punktu šādā redakcijā:
“30.1  Pabalsts piešķirams, ja tā pieprasītāja deklarētā dzīvesvietas adrese līdz bērna piedzimšanai vismaz 6 (sešus) mēnešus ir bijusi pašvaldības administratīvajā teritorijā.”
5. Izteikt 31.punktu šādā redakcijā:
“31. Pabalstu sakarā ar bērna piedzimšanu EUR 540,00 (pieci simti četrdesmit euro 00 centi) apmērā par katru jaundzimušo ir tiesības pieprasīt vienam no bērna vecākiem, ja viena no bērna vecākiem reģistrētā dzīvesvieta un bērna reģistrētā dzīvesvieta kopš dzimšanas brīža ir pašvaldības administratīvajā teritorijā. Pabalsta izmaksa tiek veikta katru mēnesi EUR 30,00 (trīsdesmit euro, 00 centi) apmērā līdz bērns sasniedz 1,5 (pusotra) gadu vecumam.”
6. Izteikt 32.punktu šādā redakcijā:
“32. Pabalstu sakarā ar bērna piedzimšanu EUR 1080,00 (viens tūkstotis astoņdesmit euro 00 centi) apmērā par katru jaundzimušo ir tiesības pieprasīt vienam no bērna vecākiem, ja abu bērna vecāku reģistrētā dzīvesvieta un bērna reģistrētā dzīvesvieta kopš dzimšanas brīža ir pašvaldības administratīvajā teritorijā. Pabalsta izmaksa tiek veikta katru mēnesi EUR 60,00 (sešdesmit euro 00 centi) līdz bērns sasniedz 1,5 (pusotra) gadu vecumu.”
7. Papildināt saistošos noteikumus ar 36.1 punktu šādā redakcijā:
“36.1 Pabalsta sakarā ar bērna piedzimšanu izmaksu pārtrauc, ja persona deklarē savu dzīvesvietu ārpus pašvaldības administratīvās teritorijas.”
8. Svītrot 40.punktā vārdu “pusdienas”.
9. Papildināt 41.punktā pēc vārda “mācīties” ar vārdiem “gadījumā, ja dati par bērnu nav pieejami pašvaldības sociālās palīdzības un sociālo pakalpojumu administrēšanas lietojumprogrammā.”
10. Svītrot 42.punktā vārdu “pusdienām”.
11. Svītrot 45.punktā vārdus “noteikts trūcīgas un maznodrošinātas mājsaimniecības statuss, un” 

